open-index/open-wikipedia-markdown huggingface dataset:
Sven Christer Swahn

**Sven Christer Swahn** (født 3. august 1933 i Karlskrona, død 15. januar 2005) var en svensk forfatter, oversetter og litteraturhistoriker. Han debuterte i 1956 med diktsamlingen *Eftermiddagens nycklar* og i 1957 med ungdomsromanen *Indianresan*, og skrev nærmere 70 bøker.

Swahn var en produktiv «mångsysslare» og virket som poet, novellist, romanforfatter, ungdomsbokforfatter og dramatiker. Han skrev flere stykker for teaterscenen og for radioteatret. Han var litteraturkritiker i *[[Sydsvenska Dagbladet]]* og oversatte lyrikk og skjønnlitteratur for barn og voksne; blant annet Shakespeares og Keats' sonetter og dikter av Emily Dickinson. Bland hans verk finnes psykologisk realistiske romaner som *Pinan* (et utnavn på Karlskrona) og *Ett monsters memoarer*. Han skrev også science fiction, grøssere, fantasy og krim. Boken *7 x framtiden* er en oversikt over svensk science fiction-litteratur; han har også redigert en bokserie med oversatt science fiction. Han har oversatt Ursula K. Le Guins *Øyverden*-trilogi, og oversatt to Grundtvigsalmer i Den svenska psalmboken 1986. Hans fantasynovelle *Orgeladjunkten* ble filmatisert av Jan Troell med tittelen *[[Bang! (film)|Bang!]]* (1977).

Han var svensk lektor ved universitetet i København 1960–1966 og ble fil.dr. ved Lunds universitet 1971. Han var bror av Jan-Öjvind Swahn og far til Jan Henrik Swahn.

## Priser
* Astrid Lindgren-priset 1992

## Referanser


## Eksterne lenker
* enhorningen.net, Minneord
Geir Lippestad

**Geir Lippestad** (født 1964) er en norsk forsvarsadvokat og politiker for Partiet Sentrum. Han har tidligere vært lokalpolitiker i Oslo for Arbeiderpartiet. Fra oktober 2015 til desember 2017 var han byråd for næring og eierskap i Oslo.

## Yrkeskarriere
Lippestad var forsvarer for Ole Nicolai Kvisler, som i 2002 ble dømt til 17 års fengsel for drapet på Benjamin Hermansen, etter det såkalte Holmlia-drapet.

Han var også forsvarer for Anders Behring Breivik etter terrorangrepene i 2011. Lippestad ble oppnevnt etter Breiviks eget ønske. Lippestad uttalte seg om sin rolle som forsvarer for Breivik.
Under rettssaken hadde Lippestad bistand av tre andre advokater fra eget firma. For arbeidet som forsvarer ble Lippestad kåret til «Årets prestasjon» i 2011 i *[[Finansavisen]]*s årlige advokatkåring.

Geir Lippestad har vært byråd for næring og eierskap i Oslo 2015-2018.

Han har vært generalsekretær i Hørselshemmedes Landsforbund.

## Styreverv
Lippestad har vært medlem i Pasientskadenemnda. Han har også tidligere vært styreleder i Universell Utforming. Lippestad har dessuten vært styreleder i Tankesmien Agenda, Sykehusklovnene og Chat Noir.

## Politiker

### Arbeiderpartiet
Lippestad har tidligere vært nestleder i Nordstrand Arbeiderparti. Fra oktober 2015 til desember 2017 var han byråd for næring og eierskap i Oslo, som representant for Arbeiderpartiet.

### Partiet Sentrum
Høsten 2020 tok han initiativet til å etablere et nytt politisk parti kalt Partiet Sentrum. Ifølge utsagn fra dem selv, legger partiet FNs bærekraftsmål og menneskerettighetserklæringen til grunn for utforming av sin politikk, og henter inspirasjon fra fellestrekkene i sosialdemokratisk, kristendemokratisk og kristensosialistisk tenkning. 

Partiet Sentrum rekrutterte blant annet politikere som tidligere hadde representert Kristelig Folkeparti og Miljøpartiet De Grønne, og definerte seg som blokkuavhengig, men med ønske om regjeringsskifte etter stortingsvalget 2021. 2. desember 2020 annonserte Lippestad at Partiet Sentrum hadde samlet mer enn 6000 underskrifter som ønsket partiet registrert i henhold til partilovens krav.

I kommunestyre- og fylkestingsvalget høsten 2023 stilte Lippestad som Partiet Sentrums førstekandidat i Oslo og ble valgt inn i Oslo bystyre som partiets eneste representant. Lippestad og partiet fikk kritikk for fokuset de hadde på velgere i muslimske miljøer i valgkampen, særlig etter at de fikk støtte fra den kontroversielle islamske organisasjonen Islam Net. Lippestads tidligere partikollega i Arbeiderpartiet og byrådsleder i hans tid som byråd, Raymond Johansen, gikk på slutten av valgkampen 2023 ut med kritikk av Lippestad og Partiet Sentrums kontakt med Islam Net.

## Familie
Geir Lippestad er oldebarn av Carl Thorvald Lippestad, bror til skolemannen Johan Anton Lippestad.  Han er gift, har fire egne barn og fire stebarn. Hans datter Rebekka døde i 2013.

## Litteratur
* Geir Lippestad og Jon Gangdal *Det vi kan stå for*, 2013 
* *Et større vi* (2016)

## Referanser

 


## Eksterne lenker
* 
* 
*  Advokatfirmaet Lippestad AS – hjemmeside
Viveca Lärn

**Viveca Lärn** (født 6. april 1944 i Göteborg) er en svensk journalist og forfatter, både av barnebøker og bøker for voksne. Hun var gift *Sundvall* 1970–1994 og utga da bøker under navnet **Viveca Lärn Sundvall**. 

Lärn har skrevet mer enn 40 barnebøker siden debuten med *Stoppa pressarna!* i 1975, og er oversatt til mer enn 10 språk. hennes romaner fra 1990-tallet, *Midsommarvals* og *Hummerfesten* ble dramatisert for tv som *[[Saltön]]* (2005–10). Hun har arbeidet som journalist i Göteborgsposten, Göteborgstidningen, Aftonbladet og SVT og satt 1989-1995 på stol nr 18 i Svenska barnboksakademien. 

## Priser
* Astrid Lindgren-priset 1985
* BMF-plaketten 1985 – för *Vi smyger på Enok*
* Wettergrens barnbokollon 1991  
* Expressens Heffaklump 1992 
* Nils Holgersson-plaketten 1992 för *Eddie och Maxon Jaxon*
* Partille Bokhandels författarstipendium 1994
* Årets göteborgare 1998
* Bokjuryn (kategori 7-9 år) 2000 
*  2004
* Tage Danielsson-prisen 2004

## Referanser


## Eksterne lenker
*
Eva Wikander

**Eva Wikander** (født 12. april 1947, død 24. oktober 2002) var en svensk barnebokforfatter og dramatiker.

Hun vokste opp i Solna og arbeidet lenge som kulturjournalist i FLT og i Aftonbladet. Hun debuterte med *Susanna stalledräng* (1976) og flere andre hestebøker. Hennes bok *Johan är död* (1977), om et barns brå død, ble filmatisert i 1982. Hun skrev om lag 50 bøker, hvorav flere billedbøker i samarbeid med illustratører som Lisa Örtengren, Frantisek Simak og Jockum Nordström. På norsk finnes bare billedboken *Dukkeoperasjonen* (1994).

## Priser
* 1991 – Silverhornet
* 1994 – Astrid Lindgren-priset

## Referanser


## Eksterne lenker
* Förlagets presentation
* Ormteatern
Thomas Tidholm

**Thomas Tidholm** (født 11. april 1943 i Örebro, oppvokst i Huddinge) er en svensk lyriker, dramatiker, oversetter og barnebokforfatter. Han er gift med Anna-Clara Tidholm, som har illustert de fleste av hans barnebøker. De bor i Stockholm og i Arbrå.

Tidholm debuterte som lyriker 1966. Hans mest leste oversettelse er trolig Douglas Adams' *[[Haikerens guide til galaksen]]*. Han var aktiv musiker 1967-78 som saksofonist og sanger i flere band; tre soloplater 1973-84. Også fotograf med egne utstillinger og filmprodusent med tre kortfilmer på SVT 2002-07.

Blant parets om lag 30 billedbøker har blant annet *Resan till Ugri La Brek* (1987) vakt oppsikt med sin absurdaktige fabelform for å skildre en bestefars tilværelse etter døden. 

## Priser
* Expressens Heffaklump 1987
* Deutscher Jugendliteraturpreis 1992
* Wettergrens barnbokollon 1993
* Nils Holgersson-plaketten 1994 (för *Förr i tiden*)
* Alfons-Bokalen 1997 (för teaterföreställningen, *Tuppen Ja*)
* Astrid Lindgren-priset 1997
* Landsbygdens författarstipendium 1998
*  2001
* De Nios Vinterpris 2003

## Referanser


## Eksterne lenker
* 
* 
*
Bo R. Holmberg

**Bo Roland Holmberg** (født 5. februar 1945 i Ådalen, Ångermanland) er en svensk lærer og forfatter, særlig av barnebøker.

Han er utdannet ved Uppsala universitet og har arbeidet som lærer i Dorotea i Lappland og i Bredbyn i Ångermanland. Fra 1995 til 2010 var han lærer på Hampnäs folkhögskola, blant annet i kreativ skriving. Han debuterte i 1982 med *Rymlingen*, og har utgitt over 30 bøker i ulike sjangre og for ulike målgrupper: bildebøker, krimromaner, grafiske romaner og historiske romaner. Fra 1999 til 2008 medlem av Svenska barnboksakademien.

På norsk 6 bøker, blant annet de to barnebøkene med kjærlighetstema *Han sa ja!* (1998) og *Det må bli henne!* (2004).

## Priser
* Första pris i Rabén & Sjögrens pristävling för Agnes och ljuset (1997)
* Astrid Lindgren-priset 1998
* Första pris i Film i Västernorrlands manustävling (2000)
* Första pris i Alfabetas bilderbokstävling för En dag med Johnny, bild: Eva Eriksson (2001)
* Flintyxan 2002 – pris för bästa historiska thriller för Liemannen (2002)
* Kulla-Gulla-priset 2003
* Ångermannalagets Kulturpris (2004)
* Augustpriset 2005 (för *Eddie Bolander & jag*)

## Referanser


## Eksterne lenker
* 
* Forlagets presentasjon
Stefan Casta

**Stefan Casta** (født 1949 i Vadstena, oppvokst i Norrköping) er en svensk forfatter, bosatt i Skåne. 

Han har arbeidet som journalist i Norrköpings Tidningar og Sveriges Radio. Han har skrevet om lag 40 bøker: barnebøker om dyr og natur, ungdomsbøker innen fotball- og grøssersjangeren og naturfaktabøker for voksne.

Casta har vært medlem av Svenska barnboksakademien 1999–2011, og satt på stol nummer 13. Han er jurymedlem for Litteraturprisen til Astrid Lindgrens minne og underviser i kreativ skriving ved Lunds universitet.

Fire av hans naturbøker for barn er oversatt til norsk.

## Priser
* Malmö FF:s kulturpris 1996 for *Berättelsen om Bäverns bollklubb*
* Augustpriset 1999 for *Spelar död*
* Nils Holgersson-plaketten 2000
* Astrid Lindgren-priset 2002
* Barnens romanpris 2011 for *Den gröna cirkeln*

## Referanser


## Eksterne lenker
* 
* Opal forlag
Pernilla Stalfelt

**Pernilla Stalfelt** (født 1962) er en svensk barnebokforfatter, illustratør och museumspedagog ved Moderna Museet i Stockholm.

Hun debuterte i 1996 med *Hårboken* og fikk et gjennombrudd i 1998 med *Bajsboken* (norsk *Bæsjeboka* 2004) i samme serie av faktabilledbøker for barn med frisk tilnæring til pinlige emner og med barneaktig uvørne tegninger. Hun er oversatt til 10 språk. Fem av bøkene er oversatt til norsk. 

Stalfeldt sitter på stol nummer 15 i Svenska barnboksakademien.

## Priser

* Elsa Beskow-plaketten 1997
* Expressens Heffaklump 2001
* Astrid Lindgren-priset 2004

## Referanser


## Eksterne lenker
* rabensjogren.se: Pernilla Stalfelt
Alvilde Ossum

**Alvilde Maria Ossum** (født 1982) er en norsk mellomdistanseløper som bor i Danmark.

Ossum er i Danmark medlem av Sparta Atletik, og i Norge for Sportsklubben Vidar, men hun var tidligere medlem av Ringerike friidrettsklubb. Hun har vunnet både det danske mesterskapet i friidrett og det norske mesterskapet på 800 meter. Reglene er slik i Danmark at hvis en udlending har bodd i Danmark i mer enn et halvt år så kan man bli dansk mester, og det har hun gjort.

Internasjonalt løper hun for Norge. Alvilde Ossum studerer medisin ved Københavns Universitet.

## Danske mesterskap
* DM 2010 – gull på 800 meter (2.11,88)
* DM 2005 – sølv på 800 meter innendørs (2.09,28)
* DM 2005 – bronse på 1500 meter innendørs (4.33,09)
* DM 2004 – sølv på 800 meter innendørs (2.09,78)
* DM 2004 – bronse på 1500 meter innendørs (4.40,38)

## Norske mesterskap
* NM 2004 – gull på 800 meter (2.07,37)
* NM 2005 – sølv på 1500 meter (4.24,67)
* NM 2007 – bronse på 800 meter (2.09,71)
* NM 2008 – bronse på 800 meter (2.07,89), bronse på 1000 meter stafett
* NM 2009 – sølv på 800 meter (2.10,29)

## Personlige rekorder
* 400 meter:  56,76
* 800 meter:  2,06,41
* 1500 meter: 4,23,91

## Referanser


## Eksterne lenker
* 
* SK VIDAR profilen: Alvilde Ossum - Sportsklubben Vidar
* Statletik.dk - Profil - Alvilde Ossum
Olof Landström

**Olof Landström** (født 1943 i Åbo i Finland) er en finlandssvensk illustratør, animatør og barnebokforfatter. 

Han er utdannet fra Konstfack i Stockholm og har illustrert barnebøker av forfattere som Barbro Lindgren, Beppe Wolgers, Peter Cohen, Tomas og Jujja Wieslander og Ulf Stark. Sammen med sin kone Lena Landström har han skrevet og illustert billedbøkene om Bø og Bæ. Han har også produsert flere tv-serier og animasjonsfilmer.

## TV-serier og filmer
* Kalles klätterträd – 1975
* Farbrorn som inte vill va' stor – 1979
* Magister Flykt – 1984
* Herr Bohm och sillen – 1987

## Priser

* BMF-plaketten – 1989 (sammen med Barbro Lindgren) för *Sunkan flyger*
* BMF-plaketten – 1992 (sammen med Lena Landström) för *Nisse på stranden*
* Elsa Beskow-plaketten – 1992
* R&S tecknarstipendium – 1992
* Expressens Heffaklump 2006
* Astrid Lindgren-priset 2009

## Referanser


## Eksterne lenker
* 
* 
*  Rabén & Sjögren
Lena Landström

**Lena Landström** (født 1943 i Stockholm) er en svensk barnebokforfatter. Hun er utdannet som designer, og har arbeidet med tegnefilm for barn siden 1972, da hun, ektemannen Olof Landström og Peter Cohen begynte å arbeide for TV2 med filmer som *Kalles klätterträd*, *Farbrorn som inte vill va' stor*, *Magister Flykt* og *Herr Bohm och sillen*.

Sammen med ektemannen laget hun den første billedboken, *Nisses nya mössa*, i 1990 (norsk *Stians nye lue* 1992); de har siden 1995 laget billedbøkene om Bø og Bæ og flere andre bøker. For egen penn debuterte hun i 1993 med *En flodhästsaga*. 12 bøker er oversatt til norsk, både om Stian, Bø og Bæ og *Fire høner og ein hane* (2005).

## Bibliografi
;Lena Landström
* 1993 – *En flodhästsaga*
* 2000 – *Småflodhästarnas äventyr*
* 2002 – *De nya flodhästarna*
;Lena och Olof Landström
* 1990 – *Nisses nya mössa*
* 1991 – *Nisse hos frisören*
* 1992 – *Nisse på stranden*
* 1993 – *Nisse går till posten*
* 1995 – *Bu och Bä i blåsväder*
* 1995 – *Bu och Bä på kalashumör*
* 1996 – *Bu och Bä i städtagen*
* 1996 – *Bu och Bä på sjön*
* 1999 – *Bu och Bä blir blöta*
* 1999 – *Bu och Bä i skogen*
* 2004 – *Fyra hönor och en tupp*
* 2006 – *Bu och Bä får besök*
* 2009 – *Piggor och suggor*
* 2011 – *Den mystiska bulan*
* 2012 – *Pom och Pim*
* 2012 – *Mittvinter*
* 2013 – *Bu och Bä i städtagen / Bu och Bä på sjön*
* 2013 – *Var är Pim?*
* 2014 – *Pom och Pim på natten*
;Samlinger
* 2002 – *Bu och Bä på kalashumör; Bu och Bä i blåsväder* (med Olof Landström) 
;Som illustratør
* 1996 – *Orpan tar täten* (text Veronica Wägner) 
* 1997 – *Orpan försvinner* (text Veronica Wägner)
;Som oversetter
* 2004 – *Lennarts listor* (text Barbara Bottner och Gerald Kruglik, illustratör Olof Landström) 
;Antologier
* 2006 – *Vuxenantologin: En grundbok om vuxnas lärande*

## Priser
* 1991 – Litteraturfrämjandets stipendium (tillsammans med Olof Landström) för *Nisses nya mössa*.
* 1992 – BMF-plaketten (tillsammans med Olof Landström) för *Nisse på stranden*
* 2006 – Expressens Heffaklump (tillsammans med Olof Landström) för *Bu och Bä får besök*.
* 2009 – Astrid Lindgren-priset

## Referanser


## Eksterne lenker
* Rabén & Sjögren
* Expressen, 8.1.2007 «Hurra för Bu och Bä»
Moni Nilsson

**Moni Nilsson**, tidligere **Moni Nilsson-Brännström** (født 24. februar 1955 i Bandhagen, oppvokst på  Kungsholmen) er en svensk barnebokforfatter, best kjent for de fem bøkene om Tsatsiki.

Hun har handelsskoleutdanning. Hun debuterte med *Bartolomeus och spöket* i 1983, og har skrevet om lag 20 bøker. Den første av Tsatsiki-bøkene utkom i 1995, og ble fulgt av fire til, den siste i 2001. Serien følger Tsatsikis liv fra ca 7 til 11 år, i familie, ferie og skole. Bøkene ble filmatisert med to filmer i 1999 og 2001, og er oversatt til ca 20 språk. I seriens begynnelse er Tsatsiki enebarn av en alenemor med Pippi-aktige karaktertrekk; faren som han aldri har møtt er blekksprutfisker i Hellas.

Moni Nilsson har vært medlem av Svenska barnboksakademien.

## Priser
* 1997 – Bokjuryn (kategori 7-9 år)
* 1998 – Nils Holgersson-plaketten (for *Bara Tsatsiki*)
* 1999 – BMF-plaketten (for *Tsatsiki och kärleken*)
* 1999 – Bokjuryn (kategori 7-9 år)
* 1999 – Wettergrens barnbokollon
* 2001 – Bokjuryn (kategori 7-9 år)
* 2003 – Bokjuryn (kategori 14-19 år)
* 2010 – Astrid Lindgren-prisen

## Referanser


## Eksterne lenker
* 
*
Cy Twombly

**Cy Twombly** (født 25. april 1928 i Lexington i Virginia i USA, død 5. juli 2011 i Roma) var en amerikansk abstrakt kunstner kjent for sine store malerier utført i kalligrafisk stil.

## Liv og virke
Twombly studerte ved School of the Museum of Fine Arts i Boston i 1948–1949. I 1952 mottok Twombly et stipend fra Virginia Museum of Fine Arts, og dette gjorde det mulig ham til å reise til Nord-Afrika, Spania, Italia og Frankrike for å studere kunst. Mellom 1954 og 1956 underviste han ved Southern Seminary og Junior College i Buena Vista, Virginia.

I 1957 flyttet Twombly til Roma, hvor han møtte den italienske kunstneren Tatiana Franchetti. De  giftet seg i New York i 1959, og deretter kjøpte de sitt eget palass i Roma. Tatiana Franchetti døde i 1979. Twombly døde i Roma i juli 2011 etter å ha vært innlagt på sykehus i flere dager. Han hadde hatt kreft i mange år. Hans sønn, Cyrus Alessandro Twombly, var kunstmaler og bosatt i Roma. 

### Cy Twombly Gallery
I 1995 ble Cy Twombly Gallery innviet i Houston i Texas. Bygningen ble tegnet av arkitekten Renzo Piano på oppdrag fra The Menil Foundation, og var Pianos andre museumsbygg i USA.

## Referanser


## Eksterne lenker
*
Farlig flørt

***Farlig flørt*** er en romantisk actionkomedie fra 1986 med Jeff Daniels og Melanie Griffith i hovedrollene. Den kvinnelige hovedrollen bygger løst på den tyske forfatteren Frank Wedekinds fiktive skikkelse Lola.

## Sammendrag
I New York City er Charlie Driggs (spilt av Jeff Daniels) en tilsynelatende alminnelig bank-ansatt hvis kone nylig har forlatt ham. Ved en kafé oppdager en brunette (spilt av Melanie Griffith) som kaller seg Lulu at Charlie forlater kafeen uten å betale for seg. Etter en konfrontasjon, reiser de to sin vei i en cabriolet fra 1967 som hun, ifølge Lulu, ervervet etter en skilsmisse. De begir seg ut på noen bisarre eventyr, inkludert å krasje og forlate bilen, de stjeler alkohol, og forlater en restaurant uten å betale for maten. Lulu avslører at hennes virkelige navn er Audrey, og han tar ham med på besøk til hennes mor Peaches. Audrey har nå en annen personlighet, og er en blondine. Charlie innser etter hvert at han er forelsket i henne.

Forholdet deres tar en mørk vending når Audreys voldelige straffedømte ektemann, Ray Sinclair (spilt av Ray Liotta) plutselig dukker opp ved en gjenforeningsfest ved deres videregående skole, og Ray vil ha henne tilbake. Ray brekker med vilje Charlies nese. Charlie planlegger å hjelpe Audrey ut av Rays grep, og han tar med seg Audrey hjem til seg. Imidlertid finner Ray ut hvor Charlie bor, og dukker opp hjemme hos ham. Under en krangel blir Ray knivstukket og dør. Audrey blir deretter tatt inn til avhør hos politiet. Senere går Charlie hjem til Audrey for å lete etter henne.

## Skuespillere
* Jeff Daniels som Charles Driggs
* Melanie Griffith som Audrey Hankel / Lulu
* Ray Liotta som Ray Sinclair
* Charles Napier som Irate Chef
* John Sayles som politi.
* Robert Ridgely som Richard Graves
* Margaret Colin som Irene
* Jack Gilpin som Larry Dillman
* Su Tissue som Peggy Dillman
* The Feelies som The Willies

## Referanser


## Eksterne lenker
* 
*
Jujja Wieslander

**Jujja Wieslander** (født 12. juni 1944) er en svensk barnebokforfatter. Hun er særlig kjent for de åtte bøkene om Mamma Mø fra 1993 til 2006, som hun skapte sammen med ektemannen Tomas Wieslander (1940–1996) og illustratøren Sven Nordqvist. Fortellingene om den barnslig utforskende og eventyrlystne Mamma Mø og den grettent skeptiske Kråka har utgangspunkt i en serie radioprogram som paret bidro til å lage sammen med gruppen *Vardagsgruppen* på 1970- og 1980-tallet.

## Litteraturpriser
* 1993 – Expressens Heffaklump (sammen med Tomas Wieslander) 
* 1994 – BMF-plaketten för barnboksförfattare (sammen med Tomas Wieslander og Sven Nordqvist) (for *Mamma Mu åker bobb*) 
* 2003 – Bokjuryn kategori 0-6 år
* 2005 – Astrid Lindgren-priset

## Referanser


## Eksterne lenker
* Mamma Mu
* Natur och kultur – Jujja Wieslander
* Rabén & Sjögren
Helena Östlund

**Helena Axelsson Östlund** (født 1971 i Stockholm) er en svensk barnebokforfatter.

Östlund vokste opp i Västerås, hvor hun fremdeles bor og arbeider som gymnasielærer. På 1990-tallet studerte hun på Konstfack i Stockholm: interiørarkitektur, grafisk design, illustrasjon og kunstpedagogikk. Hun har arbeidet som frilans grafisk designer og som museumspedagog ved Nordiska museet. 

Hun debuterte som forfatter med *Suck Puck Päck* 1995 på Eriksson & Lindgren förlag. Hun fikk Astrid Lindgren-prisen 2007 for *Joy och önskeburken*. Forfatterskapet omfatter pr 2011 9 bøker, tre om den sjenerte, fantasifulle jenta *Puck* fra 11 il 13 år, tre om den varmhjertede og musikalske urokråka *Jerker* og tre om den 7-8 år gamle *Joy*, som med en ukonvensjonell bakgrunn håndterer alvorlige spørsmål. 

## Referanser


## Eksterne lenker
* Rabén & Sjögren –  Författarpresentation
* helenaostlund.com
Magnus Malan

**Magnus Malan** (født 30. januar 1930, død 18. juli 2011) var forsvarsminister i kabinettet til Sør-Afrikas president Pieter Willem Botha og satt som sjef for den sørafrikanske hæren. 

Malans far var professor i biokjemi ved Universitetet i Pretoria og var parlamentsmedlem  fra 1948 til 1966. Malan giftet seg med Magrietha Johanna van der Walt i 1962, paret hadde to sønner og en datter sammen. Magnus Malan døde fredelig i hans eget hjem mandag 18. juli 2011, da han var 81 år gammel. Han etterlot seg sin kone, deres tre barn og ni barnebarn.

## Referanser


## Eksterne lenker
* The interview of 2007
* Obituary of General Magnus Malan, The Daily Telegraph, 19 July, 2011
Henri Lammens

**Henri Lammens** (født 1862 i Gent i Belgia, død 1937 i Beirut i Libanon) var en belgisk katolsk prest tilhørende jesuittordenen og en ledende arabist.

## Bakgrunn og virke
Han stammet fra det flamske Belgia, og meldte seg for jesuittordenen i Beirut allerede som 15-åring. Han forble i Libanon resten av sitt liv. I løpet av sine første åtte studieår der lærte han seg å mestre arabisk, latin og gresk. Hans første akademiske utgiivelse var en oppslagsbok om arabisk skikk og bruk (1889). Han redigerte *[[al-Bashir]]*, jesuittenes avis i Beirut, og etter utstrakt reisevirksomhet begynte han sin karriere som orientalist ved School of Oriental Studies ved jesuittenes kollegium i 1907.

Han publiserte en rekke studier om umajjadene, om mange om det pre-islamske Arabia: *Etudes sur le regne du calife Omaiyade Mo'awia ler* (1908), *Le berceau de l'Islam; L'Arabie occidentale à la vielle de l'Hegire* (1914). Han bidro også med mange artikler til førsteutgaven av *[[Encyclopaedia of Islam]]*, og bidro også med artikler til en rekke fagtidsskrifter.

Hans bidrag har hatt betydelig innflytelse blant vestlige islamhistorikere. Han har imidlertid blitt kritisert for at han i mange tilfeller har hatt en krass tilnærming. Samtidig er det klart at hans bidrag har bidratt til å løfte opp og bringe fremover forskningen innen flere av hans interesseområder.

## Andre vitenskapsfolks vurderinger av Henri Lammens

Franz Buhl skriver: «dessen Belesenheit und Scharfsinn man bewundern muss, der aber doch oft die Objektivität des unparteiischen Historikers vermissen lässt.» *Das Leben Muhammeds*, s. 367.

:dvs. *[Lammens], hvis belesthet og skarpsinn man må beundre, men som ofte mangler den upartiske historikers objektivitet.*

Maxime Rodinson, som har skrevet om Muhammad, kom med følgende karakteristikk av  Lammens
:*He... possessed a remarkable ability to lay hold of those living qualities communicated by the ancient texts along with a literary talent which enabled him to convey these to his readers... In addition, he was filled with a holy contempt for Islam, for its 'delusive glory', and 'lascivious' prophet."*

En *[[Library Journal]]*-anmelder skrev:
:*"...one who had 'a holy contempt for Islam.' Lammens himself refers to the [[Qur'an]] as an 'infinitely shabby journal.*'

## Hovedverker
* *Le berceau de l'Islam*, Roma, 1914
* *La Syrie; précis historique* (2 bind.), Beirut, 1921
* *La Mecque à la veille de l'Hégire*, Beirut, 1924
* *L'Islam, croyances et institutions*, Beirut, 1926
* *L'Arabie occidentale avant l'Hégire*, Beirut, 1928
* *Etudes sur le siècles des Omayyades*, Beirut, 1930
* Om lag 80 artikler i *Encyclopedie de l'Islam* (1913–1934)

## Referanser
Laura Ziskin

**Laura Ziskin** (født 3. mars 1950, død 12. juni 2011) var en amerikansk filmprodusent. 

Zizkin ble uteksaminert fra University of Southern California i 1973. Ziskin var gift med Alvin Sargent fra 2010 frem til sin død. I 1990 var Ziskin produsent for den populære komedien *[[Pretty Woman]]* med Richard Gere og Julia Roberts i hovedrollene. Ziskin ble den første kvinnen til å produsere en Academy Awards-vinnende film. 

I februar 2004 ble Ziskin diagnostisert med brystkreft på stadium 3. Ziskin døde av brystkreft i sitt hjem i Santa Monica i California 12. juni 2011, 61 år gammel.

## Referanser


## Eksterne lenker
*
Annie Girardot

**Annie Girardot** (født 25. oktober 1931, død 28. februar 2011) var en fransk skuespiller.

Girardot begynte å opptre som skuespiller på profesjonelt nivå i 1955, og hun vant prisen Prix Suzanne Bianchetti i 1956. I 1977 fikk hun Prix César i kategorien for beste kvinnelige hovedrolle. I 1992 satt Girardot som leder for dommerpanelet ved den 42. Berlin International Film Festival. Hun fikk Prix César igjen senere, to ganger, for beste kvinnelige birolle, først i 1996 for en rolle i filmen Les Misérables du XXe siècle, og til sist i 2002 for sin rolle i filmen *[[Pianolærerinnen]]*. Girardot samarbeidet med regissør Michael Haneke igjen, i filmen *Caché* fra 2005. Den 21. september 2006 avslørte magasinet *[[Paris Match]]* at Girardot led av Alzheimers sykdom. Den 28. februar 2011, døde Girardot ved et sykehus i Paris, Frankrike. Hun var 79 år gammel da hun døde. Hun ble gravlagt ved kirkegården i Père-Lachaise i Paris.

## Filmografi i utvalg
*1958 – *[[Maigret legger en felle]]*
*1960 – *[[Rocco og hans brødre]]*
*1963 – *[[Dyden og lasten]]*
*1964 – *[[En nydelig suppe]]*
*1975 – *[[Mistanken]]*
*1977 – *[[Den romantiske purken]]*
*1981 – *[[Ville netter på super'n]]*
*1995 – *[[Les Misérables du XXe siècle]]*
*2001 – *[[Pianolærerinnen]]*
*2005 – *[[Skjult (2005)|Skjult]]*

## Referanser


## Eksterne lenker
* 
* 
* 
* Annie Girardot, allocine.fr
* Portrett av Annie Girardot, ina.fr
Joe Morello

**Joe Morello** (født 17. juli 1928, død 12. mars 2011) var en amerikansk trommeslager.

Morello samarbeidet med en rekke kjente jazz-musikere inkludert Johnny Smith, Tal Farlow, Stan Kenton, Phil Woods, Sal Salvador, Marian McPartland, Jay McShann, Art Pepper, Howard McGhee, og flere andre kjente musikere. Morello dukket opp i en rekke forestillinger og bidratt til minst 120 albumer, rundt halvparten av disse var sammen den gruppen Dave Brubeck Quartet. Morello forfattet flere bøker om musikk, inkludert Master Studies, utgitt av Modern Drummer Publications, i tillegg til hans mange instruksjonsvideoer. 

Morello ble tildelt flere priser, blant annet prisen for beste trommeslager som blir utgitt av Playboy Magazine som han fikk syv år på rad. Morello ble valgt til Modern Drummer Magazine Hall of Fame i 1988. Joe Morello døde den 12. mars 2011, i hans eget hjem i Irvington, New Jersey. Han var 82 år gammel da han døde. Hans død ble offentliggjort på hans nettside, selv om ingen dødsårsak ble oppgitt. 

## Referanser


## Eksterne lenker
* 
*
Pinetop Perkins

**Pinetop Perkins** (født 7. juli 1913 i Mississippi, død 21. mars 2011 i Austin, Texas) var en amerikansk blues-musiker som spesialiserte seg på piano.

Perkins begynte sin musikalske karriere som gitarist, men han skadet sin venstre arm under en slåsskamp i Arkansas og klarte derfor ikke å spille gitar. Perkins begynte derfor med piano og flyttet til Illinois kort tid senere. I 1998 ga Perkins ut albumet Legends sammen med gitaristen Hubert Sumlin. I 2003 ble Perkins valgt inn i Blues Hall of Fame og mottok i 2005 Grammy Lifetime Achievement Award. 

## Referanser


## Eksterne lenker
* 
* 
*
John Adler

**John Adler** (født 23. august 1959 i Philadelphia, død 4. april 2011) var et medlem av den amerikanske kongressen som representant for New Jersey fra 2009 til 2011.

Da han var 2 år gammel, flyttet Adler med familien til Haddonfield i New Jersey der faren hans eide en liten butikk. Da Adler gikk på videregående døde faren etter en serie hjerteinfarkt. Adler og hans mor mistet familiebedriften, og overlevde på trygd for enker og mindreårige. Adler studerte ved Haddonfield Memorial High School før han begynte på Harvard Law School. Adler var medlem av Det demokratiske partiet, og han var medlem av det amerikanske Senatet mellom 1992 og 2009 da han tapte dette setet og begynte i Kongressen. I mars 2011 utviklet Adler en infeksjon som resulterte i endokarditt som igjen førte til akutt kirurgi. Han kom seg aldri og døde den 4. april 2011, da han var 52 år gammel. Han etterlot seg sin kone og deres fire sønner. 

## Referanser


## Eksterne lenker
*
Peter Yates

**Peter Yates** (født 24. juli 1929 i Aldershot i Hampshire, død 9. januar 2011) var en britisk filmregissør og produsent. 

Yates studerte ved Royal Academy of Dramatic Art og etterpå jobbet han i noen år som skuespiller, regissør og inspisient. Filmen *Summer Holiday* fra 1963 var hans første film som regissør. Yates ble nominert til BAFTA Award i 1968. Yates var produsert og regissør for filmen *[[Breaking Away (film)|Breaking Away]]* (1979), som ble nominert til fem Oscar-priser inkludert for beste regissør og beste film. Yates var produsent og regissør for *[[Påklederen]]* (1983), som var en tilpasning av Ronald Harwoods sceneoppsetning. Filmen fikk syv BAFTA og fem Oscar-nominasjoner, inkludert BAFTA Award for beste film og for beste regi og Academy Award for beste film og Yates ble nominert til beste regissør. Yates døde i London den 9. januar 2011. Han ble 81 år gammel.
  
## Filmer som regissør

* *[[The Saint (TV-serie)|The Saint]]* (1962) (TV)
* *Summer Holiday* (1963)
* *One Way Pendulum* (1964)
* *Koroshi* (1966) (TV)
* *[[Stor-kuppet]]* (1967)
* *[[Bullitt]]* (1968)
* *John and Mary* (1969)
* *[[Murphys krig]]* (1971)
* *[[Fire smarte kjeltringer]]* (1972)
* *[[Angiverens lønn]]* (1973)
* *[[Ikke tråkk i salaten]]* (1974)
* *[[Hjelp, ambulansen kommer]]* (1976)
* *[[Dypet]]* (1977)
* *[[Breaking Away (film)|Breaking Away]]* (1979)
* *[[Vitnet som snakket for mye]]* (1981)
* *[[Krull (film)|Krull]]* (1983)
* *[[Påklederen]]* (1983)
* *[[Eleni]]* (1985)
* *[[Mistenkt]]* (1987)
* *[[Huset i Carroll Street]]* (1988)
* *[[Uskyldig dømt]]* (1989)
* *[[Year of the Comet]]* (1992)
* *[[Oppbruddet]]* (1995)
* *[[Roommates – Venner for livet]]* (1995)
* *Curtain Call* (1998)
* *[[Don Quixote (2000)|Don Quixote]]* (2000) (TV)
* *A Separate Peace* (2004) (TV)

## Referanser


## Eksterne lenker
*
Sletteløkka (Oslo)

**Sletteløkka** (1-45B, 2-44B) er en vei på Linderud og Veitvet i bydel Bjerke i Oslo. Veien går fra Utfartsveien, parallelt med Linderudsletta, til Rødtvetveien og fikk sitt navn i 1955 etter husmannsplassen «Sletta» under Veitvet gård.

## Referanser
Linderudsletta (Oslo)

**Linderudsletta** (1–19B) er en vei på Linderud i bydel Bjerke i Oslo. Veien er en blindvei som går nordøstover fra Utfartsveien, parallelt med Sletteløkka. Veien fikk sitt navn i 1957 etter sletta mellom Linderud gård og Veitvet.

## Referanser


## Litteratur
*
Linderudveien (Oslo)

:::*Se [[Linderudveien|pekerside]] for flere forekomster av Linderudveien.*

**Linderudveien** (1–41, 2–36) er en vei på Linderud i bydel Bjerke i Oslo. Veien er en blindvei som går sørøstover fra Statsråd Mathiesens vei ved Linderud T-banestasjon, og fikk sitt navn i 1968 etter Linderud gård.

## Referanser


## Litteratur
*
Michael Gough

**Michael Gough** (født 23. november 1916 i Kuala Lumpur, død 17. mars 2011 i London) var en engelsk skuespiller som dukket opp i over 150 filmer. 

Gough er kjent for det internasjonale publikum for sine roller i Hammer Horror-filmene fra 1950-tallet. Under den andre verdenskrig var Gough militærnekter. Gough ble kjent for sine opptredener i skrekkfilmer som *Dracula* (1958), *Horrors of Black Museum* (1959), *The Phantom of the Opera* (1962), *The Corpse* (1970) og *Satans Slave* (1976). Gough var gift fire ganger, en av hans eks-koner var Anne Elizabeth Leon (født i 1925). De giftet seg i 1950, de fikk datteren Emma Frances i 1953, og de tok ut skilsmisse i 1964. Michael Gough døde i mars 2011 i en alder av 94 år etter kort tids sykdom. Han etterlot seg sin fjerde kone Henrietta, datteren Emma og sønnene Jasper og Simon (gift med skuespillerinnen Sharon Gurney). 

## Referanser


## Eksterne lenker
*
1834 i Danmark

__NOTOC__
Begivenheter i året **[[1834]] i [[Danmark]]**.

 

## Statsledere
* Monark – Frederik VI

## Hendelser
* 18. februar – det gjennomføres folketelling i kongeriket Danmark samt på Grønland og Færøyene.
* Fabrikken C.F. Rich & Sønner, en kaffeerstatningsfabrikk, grunnlegges. 
* Vester mølle ved Søby på Ærø, en hollandsk vindmølle blir oppført.
* Hillerød opplever en stor bybrann.
* Det innføres flaggforbud for alminnelige borgere. Først i  får man rett til å heise Dannebrog.

## Kunst og kultur
* Ukebladet *[[Fædrelandet (avis)|Fædrelandet]]* kommer ut første gang med C.N. David som redaktør.
* Ukebladet *[[Sandhedsfaklen]]* kommer ut.
* Reiselegatet H.C. Andersen ble tilstått av Fonden ad usus publicos i  forhøyes med 200 riksbankdaler i sølv.
* Bertel Thorvaldsen bor og arbeider i Roma.
* H.C. Andersen er på reise og kommer i begynnelsen av året til Napoli og returnerer til Roma i mars.
* H.C. Andersen skriver diktet *Ved maleren Bendtz's grav i Vicenza*.
* Henrik Nikolai Krøyer, zoolog, gir ut *Naturhistorisk Lærebog for de første Begyndere*
* Carsten Hauch gir ut *Vilhelm Zabern*, en historisk roman fra Christian IIs tid.

## Fødsler

## Dødsfall


Fil:Peter_Erasmus_Müller.JPG|Peter Erasmus Müller(1776–1834)
Fil:Carl_Bloch_by_Christensen_&_Zahrtmann.jpg|Carl Bloch(1834–1890)


## Referanser
Linderudveien

**Linderudveien** finnes flere steder:

* Linderudveien (Bærum), vei på Bærums Verk i Bærum kommune.
* Linderudveien (Oslo), vei på Linderud i bydel Bjerke i Oslo.
Juan van Deventer

**Juan Pierre van Deventer** (født 1983) er en sørafrikansk mellomdistanse- og langdistanseløper. Han har deltatt i både OL og VM, og har bronse fra Afrikamesterskapet i friidrett 2008 som fremste medalje. Han har den sørafrikanske rekorden på 3000 meter med 7.41,06. 

## Karriere
Han vant bronse på 1500 meter ved Afrikamesterskapet i friidrett 2008 i Addis Abeba, bak Haron Keitany og Gideon Gathimba. Senere samme år ble han den første sørafrikaneren som nådde OL-finalen på 1500 meter, ved sommer-OL 2008. Han løp på 3.36,32 i kvalifiseringen og 3.37,75 i semifinalen, deretter 3.34,77 i finalen, som holdt til 6.-plass. 

Van Deventer hadde sin debut innendørs ved *PSD Bank Meeting* i Düsseldorf i februar 2010, da satte han ny sørafrikansk innendørsrekord med 3.37,25, og slettet med det Sydney Marees 31 år gamle rekord. Han nådde også finalen ved VM i friidrett innendørs 2010, og endte der på 6.-plass.

## Referanser


## Eksterne lenker
* 
*
Utfartsveien (Oslo)

**Utfartsveien** (1A–1B, 2–32) er en vei på Linderud i bydel Bjerke i Oslo. Veien er en blindvei som går nordover fra der Trondheimsveien møter Rødbergveien til Linderud leir (Krigsskolen), og fikk sitt navn i 1971.

## Referanser
Rødtvetveien (Oslo)

**Rødtvetveien** (5A–77, 14–40, 850) er en vei på Rødtvet i bydel Grorud i Oslo. Veien går fra Trondheimsveien til Nordtvetveien, og fikk sitt navn i 1959 etter Rødtvet gård, som ligger i nr. 14.

## Referanser


## Kilder
* 

## Eksterne lenker
*
Elverhøy (Egersund)

**Elverhøy** er ei øy i Lundeåna i Egersund, mellom Slettebøvatnet og byen.

På vestsida mot Nyeveien er det ei trebro og veiforbindelse, og på østsida mot Elverhøyveien er det grunne med vadstein og lett å passere elva til fots. På øya er det ei musikkscene med mer enn femti års historie.

Av oppdatert informasjon det er mulig å finne direkte drev Eigersund JFF restaureringsarbeid på stedet i 2003.

## Referanser
Garrett Heath

**Garrett Heath** (født 3. november 1985) er en amerikansk mellomdistanseløper. 

## Karriere
I 2009 kom han på andreplass på 1500 meter ved USA-mesterskapet.

Han deltok på 1500 meter ved VM i friidrett innendørs 2010, som eneste utøver fra USA på denne distansen. Etter tredjeplass i kvalifiseringsheatet, med ny personlig rekord på 3.39,25, gikk han til finalen, der han endte på syvendeplass. Tiden hans ble 3.43,81.

## Referanser


## Eksterne lenker
*
Von Bodelschwinghsche Stiftungen Bethel

**Von Bodelschwinghsche Stiftungen Bethel**, frem til 2009 kalt **Von Bodelschwinghsche Anstalten Bethel**, er en diakonisk innretting i Bielefeld-Gadderbaum for mennesker med epilepsi, psykisk utviklingshemming og psykiske lidelser. Den er også åpen for eldre, ungdom med sosiale problemer og personer uten fast bopel. Institusjonen ivaretar omkring 150 000 mennesker pr år. Den er oppkalt etter den prøyssiske filantropen Friedrich von Bodelschwingh.

## Referanser
Geltungsjude

**Geltungsjude** var et begrep som ble benyttet om personer som ble ansett som jøder i henhold til den første forordning av Riksborgerloven, som var en del av raselovene fra Nürnberg av 14. november 1935. Dette var personer som ble ansett som (tysk: *gelten*) jøder, uten å tilhøre kategoriene i de andre Nürnberglovene. Der var tre kategorier *Geltungsjuden*: 1) barn av gifte foreldre etter 1935 som tilhørte det jødiske fellesskap, 2) barn av en person som hadde giftet seg med en jøde etter 1935, og 3) et illegitimt barn av en *Geltungsjude*, født etter 1935.
Blandingsekteskap (nasjonalsosialismen)

**Mischehe** (tysk: «blandingsekteskap», av *Misch* «miks», og *Ehe* «ekteskap») var i Det tredje rike betegnelse for ekteskap mellom person med jødisk avstamning og en partner med «tysk blod», en «arier». Om slike ekteskap ble godtatt av nazistiske myndigheter, ville avhenge av sammensetningen. Folk av blandet opphav var enten «*Mischling* («blanding») av første grad», som hadde to jødiske besteforeldre («halvjøde»), men ikke bekjente seg til jødisk tro eller var gift med en jøde 1. september 1935; eller «*Mischling* av andre grad», med én jødisk besteforelder, dvs. «kvartjøde». 

«Blodvernloven» var en del av Nürnberglovene vedtatt på NSDAPs rikspartidag den 15. september 1935 og ga retningslinjer for dette. 

**Lovlige ekteskap var**:
:tysker med tysker
:kvartjøde med tysker
:halvjøde med halvjøde
:halvjøde med jøde
:jøde med jøde

**Ekteskap kun tillatt etter dispensasjon**:
:halvjøde med tysker
:halvjøde med kvartjøde

**Ulovlige ekeskap**:
:tysker med jøde
:kvartjøde med jøde
:kvartjøde med kvartjøde

Det er kjent iallfall ett tilfelle hvor en tysker omvendte seg til jødedommen for å kunne gifte seg med en jødinne. Han flyttet så til Tsjekkoslovakia, der de inngikk ekteskap. Men etter den tyske overtakelsen av tsjekkisk område i 1938, ble han arrestert og domfelt for «raseskam». Forsvareren påpekte at mannen nå var jøde; men dette avviste retten. Det ble påpekt at Blodvernloven ikke hadde gyldighet utenfor Tyskland; men da hevdet rettet at tiltalte hadde brutt loven ved å forlate sitt hjemland, for eksplisitt å utføre en handling som brøt dets lover. Hans utflytting fra Tyskland utgjorde dermed en del av tiltalen. 

## Referanser


## Se også
*Blodvernloven
*''Mischling
Hans Frankenthal

**Hans Frankenthal** (født 15. juni 1926 i Schmallenberg i provinsen Westfalen i Fristaten Preussen, død 22. desember 1999 i Dortmund) var en tysk overlevende etter holocaust. 

Frankenthal overlevde utryddelsesleirene Monowice i Auschwitz og KZ Mittelbau-Dora i Buchenwald. Frankenthal beskrev sine erfaringer med de tyske krigsforbrytelsene i biografien *Verweigerte Rückkehr*, som ble utgitt et halv år før hans død.

## Referanser
Medebach

**Medebach** er en by i Hochsauerlandkreis i delstaten Nordrhein-Westfalen i Tyskland. Byen har et areal på 126,06 km² og et folketall på 7&nbsp;912 innbyggere (31. desember 2010).

## Bilder

File:Medebach-Glindfeld Augustinerinnenkloster Sauerland-Ost 138.jpg|Glindfeld kloster
File:Medebach-Pfarrkirche St. Peter und Paul (Südostseite).jpg|Sognekirken St. Peter og Paul
File:KüstelbergFachwerkhaus.jpg|Et fagverkshus i Küstelberg
File:Medebach-Amtsgericht.jpg|Byretten


## Referanser


## Eksterne lenker
*
Schmallenberg

**Schmallenberg** er en by i Hochsauerlandkreis i delstaten Nordrhein-Westfalen i Tyskland. Byen har et areal på 303&nbsp;km² og et folketall på 25&nbsp;281 innbyggere (31. desember 2010).

## Severdigheter

Fil:Schmallenberg Sauerland-Ost 012.jpg|Schmallenberg
Fil:Kloster Grafschaft Sauerland Ost 033 pk.jpg|Kloster Grafschaft
Fil:Burgruine Rappelstein.jpg|Rappelstein


## Referanser


## Eksterne lenker
*
Warendorf

**Warendorf** er en by i Kreis Warendorf i delstaten Nordrhein-Westfalen i Tyskland. Byen har et areal på 176,76 km² og et folketall på 38&nbsp;134 innbyggere (31. desember 2010). Elven Bever renner gjennom byen.

## Bilder

File:Einen, katholische Kirche St. Bartholomäus.jpg|Det katolske  St. Bartholomäuskirken i bydelen Einen
File:Warendorf Rathaus 4574.jpg|Rådhuset
File:Gotischer Turm.jpg|Det gotiske tårnet som tilhørte den gamle Mariakirken
File:Warendorf Kanonenburg 2011.jpg|Gaten Kanonenburg i den historiske gamlebyen
File:Warendorf Weihnachtsmarkt.jpg|Julemarked på torget


## Referanser


## Eksterne lenker
*
Niedermarsberg

**Niedermarsberg** er en bydel av Marsberg i Hochsauerlandkreis i delstaten Nordrhein-Westfalen i Tyskland. Før 1. januar 1975 var Niedermarsberg også en selvstendig kommune. Bydelen har et areal på 16,63 km².
LWL-Klinik Marsberg

**LWL-Klinik Marsberg**, tidligere kalt **Westfälische Klinik Marsberg**, er et psykiatrisk sykehus i Landskapsforbundet Westfalen-Lippe, som benyttes til psykoterapi, psykiatri og rehabilitering. Institusjonen går tilbake til *Landeshospital Marsberg* som ble grunnlagt i Marsberg i 1814. I 1816 skiftet den navn til **Provinzial-Irrenanstalt Westfalen**. I 1881 ble det opprettet en anstalt for barne- og ungdoms-psykiatri under benevnelsen **St. Johannes Stift für Kinder- und Jugendpsychiatrie**. Begge institusjonene ble i 1997 ble slått sammen til en institusjon. 

## Eksterne lenker
*
Hans Petersons stipendiefond

**Hans Petersons stipendiefond** deler årlig ut *Hans Petersonstipendiet* til lovende, nyetablerte barnebokforfattere. Fondet er opprettet av den svenske barnebokforfatteren Hans Peterson og har en kapital på 1 million svenske kroner. Det deles ut 1–3 årlige stipend a  kroner.

## Prismottagere
* 2003 – Magnus Nordin og Thomas Dömstedt
* 2004 – Katarina Kieri
* 2005 – Maja Hjertzell
* 2006 – Ingrid Olsson
* 2007 – Anna Vikström
* 2008 – Mårten Melin
* 2009 – Thomas Fröhling
* 2010 – Maja-Maria Henriksson
* 2011 – Katarina Genar

## Eksterne lenker
* Svenska barnboksinstitutet om prisen
* quistbergh.se
Milton Babbitt

**Milton Babbitt** (født 10. mai 1916 i Philadelphia i Pennsylvania, død 29. januar 2011 i Princeton i New Jersey) var en amerikansk komponist og matematiker. 

Han vokste opp i Jackson, Mississippi, og begynte å spille fiolin da han var fire år gammel, og senere begynte han også å spille klarinett og saksofon. Babbit var spesielt kjent for sin elektroniske musikk. Han begynte å studere ved University of Pennsylvania i 1931, men han ble snart forflyttet til New York University i stedet, der han studerte musikk sammen med kjente musikere som Philip James og Marion Bauer. 

Babbitt fikk sin bachelorgrad fra New York University i 1935 med æresbevisninger fra Phi Beta Kappa. I 1948 sluttet Babbitt seg til Princeton University og i 1973 ble han medlem av fakultetet for musikk ved Juilliard School i New York. I 1985 satt han som leder for Student Composer Awards, en internasjonal konkurranse for unge klassiske komponister. 

## Referanser


## Eksterne lenker
* 
* 

* Avant Garde Project AGP72: Piano music of Milton Babbitt as played by Robert Taub
* Schirmer.com: Milton Babbitt
* ''In Conversation with Milton Babbitt'' Frank J. Oteri, NewMusicBox, December 1, 2001
* Furious.com Milton Babbitt talks about "Philomel"
* Two Discussions With Milton Babbitt. Interviewed by James Romig at the Dickinson College Arts Awards on April 11, 2002.
* Milton Babbitt interview from National Public Radio *Performance Today* program, May 10, 2006
* Speaking of Music: Milton Babbitt Interviewed by Charles Amirkhanian, 1984
* ''In Conversation with Milton Babbitt'' Frank J. Oteri, NewMusicBox, December 1, 2001
* Art of the States: Milton Babbitt
* Recording Concerto Piccolino — Lee Ferguson, vibraphone *Luna Nova New Music Ensemble
* Woodwind Quartet (1953), performed by members of the Soni Ventorum Wind Quintet.
* Robert Hilferty/Laura Karpman documentary on Milton Babbitt
* *[http://www.youtube.com/watch?v=sf_Zfpq3gqk& Babbitt: Portrait of a Serial Composer]* (YouTube version of the Robert Hilferty/Laura Karpman documentary)
ʿAlī Nāṣir Muḥammad

**ʿAlī Nāṣir Muḥammad al-Ḥasanī** (arabisk: علي ناصر محمد الحسني; født 1939) er en jemenittisk politiker som to ganger var  Sør-Jemens statsoverhode og som i en lengre periode var folkerepublikkens statsminister. Han tjente som formann for presidentrådet fra 26. juni til 27. desember 1978. Senere, i 1980, abdiserte den sørjemenittiske statslederen Abd al-Fattah Isma'il og gikk i eksil, og ble etterfulgt av Muḥammad al-Ḥasanī, som tok et mindre intervensjonistisk standpunkt ovenfor både Nord-Jemen og Oman. Etter at Isma'il hadde vendt tilbake, begynte det 13. januar 1986 kamper i Aden mellom Muḥammads støttespillere og tilhengere av Isma'il.  Kampene fortsatte i mer enn én måned, og resulterte i flere tusen døde og sårede. Muḥammads termin hadde vart fra 21. april 1980 til 24. januar 1986. Omtrent 60.000 mennesker, inkludert Muḥammad al-Ḥasanī, flyktet til Nord-Jemen. Muḥammad ble etterfulgt som statsleder av Haydar Abu Bakr al-ʿAttas. 

Muḥammad var et medlem av den nasjonale frigjøringsfront (oppløst 1978) og av det jemenittiske sosialistpartiet (grunnlagt 1978). Under den jemenittiske borgerkrigen i 1994 presset han sine tilhengere til å kjempe side ved side med styrkene til Sana-regjeringen mot den nylig gjenopprettede Den demokratiske republikken Jemen, siden han søkte hevn etter at han ble avsatt. Det sørjemenittiske opprøret i 1994 ble slått ned etter at styrkene i Aden og al-Mukalla hadde overgitt seg.

Den tidligere statslederen ble en opposisjonsleder under opprøret i Jemen i 2011 da han ble utnevnt til et av 17 medlemmer av et overgangsråd opprettet av anti-regjeringsfraksjoner for å styre Jemen i en tenkt overgangsperiode fra ʿAlī Abdullāh Ṣāliḥs autoritære regime til et flerpartidemokrati. Rådet har møtt motstand fra Forent møte-partiene, den viktigste opposisjonskoalisjonen, som også støtter en overgang til demokrati fra Ṣāliḥs regime. 

## Referanser
Maria Gripe-prisen

**Maria Gripe-prisen** er en svensk litteraturpris som ble etablert i 2005 av barnebokforlaget Bonnier Carlsen. Prisen er på 50&nbsp;000 kr og skal deles ut hvert år. Den har ikke blitt delt ut siden 2008.  

Maria Gripe-prisen er en hyllest til forfatteren Maria Gripe, og skal tildeles en forfatter som «genom sitt författarskap givit unga läsare möjlighet att möta en värld av fantasi och verklighet med den unga människan i centrum.»

## Mottagere
* 2005 Annika Thor
* 2006 Ulf Stark
* 2007 Gull Åkerblom
* 2008 Jakob Wegelius
* 2009 *Ikke utdelt
* 2010 *Ikke utdelt

## Referanser